Një modele që debuton në sfilata me shami në kokë
Një vajzë somalezo-amerikane, nga kampi i refugjatëve, arrin të bëhet në SHBA një modele e njohur.
Modelja somalezo-amerikane Iman, ishte njëra prej më të kërkuarave në fushën e modës në vitet 1970 dhe 1980. Tani, një tjetër modele somalezo-amerikane është bërë e njohur si gruaja e parë me shami në kokë, hixhab, që debuton në sfilatat e modës në Nju Jork dhe Itali. Mes vajzave modele në konkurimin e vitit të kaluar për titullin Miss Minnesota USA, Halima Aden konkuroi e veshur me shami në kokë dhe me burkini. - thotë Halima. Adoleshentja somalezo-amerikane nuk e fitoi titullin Miss Minnesota, por ajo fitoi një kontratë me një agjenci të njohur mode, duke u bërë modelja e parë me shami në kokë që merr kontratë tillë. Bota e modës është shumë larg kampit të refugjatëve në Kakuma të Kenias, ku lindi Aden. Para se familja e saj të largohej për në Shtetet e Bashkuara, ajo luante me moshatarë me prejardhje të ndryshme: - tregon Halima. Ajo thotë se në Shtetet e Bashkuara nuk ndodh gjithnjë kështu. Por hixhabi po bëhet përherë e më i njohur në modën amerikane. Firma "Nike" vitin e ardhshëm do të prezantojë një shami koke prej rrjete... ndërsa "American Eagle Outfitters" krijoi një shami koke prej xhinsi që e prezantoi Aden. Ky hixhab me pajme rinore u shit brenda më pak se një jave në internet. Aden ishte në kopertinën e revistës "Vogue" të muajit qershor...dhe në korrik ajo zbukuroi kopertinën e revistës së bukurisë "Allure". - thotë kryeredaktorja e revistës "Allure". Ndërsa Aden i gëzohet suksesit që ka arritur, ajo i është mirënjohëse përpjekjeve të OKB-së në Kakuma. Ajo shpreson të kthehet një ditë në kamp për të punuar me fëmijët refugjatë, për t'u treguar atyre se edhe ata kanë mundësi të bëhen yje botërore...